
Adaptation of an Explainability Algorithm to Graph Neural Networks

A mélytanulás gráfokban való alkalmazása új és egyre nagyobb fókuszt kapó irányzat. A gráf neurális hálózatok (GNN-ek) hatékonyan alkalmazhatók gráf struktúrájú adatokon, azonban kihívást jelent működésük megértése és hatékony használatuk. A neurális hálózatokat gyakran „fekete doboz” jellegűnek nevezik, ami annyit jelent, hogy nem adnak visszajelzést arról, hogy a modell miért dönt úgy, ahogyan. Ahol a döntések kritikus jelentőséggel bírnak, például az egészségügyben, ez különösen nagy hiányt jelent. Mindezek miatt jelenleg sokan a magyarázhatóságot tartják a mélytanulás egyik legfontosabb kutatási területének. Ezek a módszerek már megjelentek GNN-ekre is, de a létező megoldásoknak korlátai vannak, különösen összetett gráfokon alkalmazva.
Kutatásom célja egy újfajta megközelítésen alapuló magyarázhatósági algoritmus létrehozása GNN-hez. Kiindulásként egy összetett magyarázhatósági modellt használok, az INVASE-t, amely tabuláris adatokat képes elemezni. Jól működik egyszerű tabuláris adatokhoz, viszont a gráfokra való alkalmazása sok további kihívást jelent, mivel a gráfok tulajdonságai és adatszerkezete is nagyon eltér a tabuláris adatoktól. Az elkészült algoritmus teljesítményét mesterségesen generált adathalmazokon hasonlítom össze a jelenlegi legjobban teljesítő modellekkel. Ennek eredményeként látszik, hogy az algoritmus jól teljesít, az általam készített algoritmus képes legalább olyan jó magyarázatokat adni, mint az eddigiek. A magyarázatokat a gráfok vizualizációjával mutatom be, amelyek kiemelik a fontosnak tartott éleket.
Ez az eredmény nagy jelentőséggel bír, mivel a grafikonok magyarázhatósága még mindig egy viszonylag új és jelentősen fejlődő terület. Ez a megoldás, a korábbi algoritmusok mellett, jelentős szerepet játszhat a terület továbbfejlesztésében. Ezeket a magyarázatokkal, egy gráf struktúrájú adathalmazon a mélytanulás alapú algoritmusok megbízhatóbbá és ellenőrizhetőbbé válnak. A magyarázatok révén új ismeretek is felfedezhetünk azáltal, hogy a bemeneti és kimeneti adatok között eddig ismeretlen összefüggéseket tárunk fel.

